Kreis Alvaschein
Da Krais Alvaschain hät bis Endi 2015 zämma mit da Krais Belfort, Bergün und Surses da Bezirk Albula vom Kanton Graubünda i da Schwiz bildat. Da Sitz vom Kraisamt isch z Tüfakaschta gsii. Dur d Bündner Gebiatsreform sind d Krais ufghoba worda.

Gmaind 
Da Krais hät sich us da folganda drei Gmainda zämmagsetzt:

Ändariga im Gmaindsbestand 
Uf da 1. Jänner 2015 isch d Gmaind Albula/Alvra gründet worda. Si isch us da ehemoliga Gmainda Alvaschain, Mon, Stierva und Tüfakaschta us am Krais Alvaschain und us Alvaneu, Brienz/Brinzauls und Surava us am Krais Belfort entstanda.

Bevölkerig und Sproocha 
Endi Dezember 2013 hät da Krais Alvaschain 4076 Iiwohner kha, Endi 2009 sinds 3320 gsii. Iiwohnermässig isch da Krais dur d Gmaind Vaz/Obervaz mit dära ihrna Frakziona Lenzerhaid und Valbella dominiart worda.

Lut da Volkszellig vo 2000 sind 76,7 % vo da Bevölkerig dütschsproochig und 15,5 % romanischsproochig. Mit Uusnahm vo Mutta händ alli Gmainda rätoromanischi Wurzla. Da Romanischaatail isch i da Gmainda sehr unterschidlich. Stierva und Mon sind mit 66,4 % bzw. 52,3 % no überwiegand romanischsproochig gsii. I da anderna Gmainda überwiegt underdessa d Dütschsproochigkait.

Geografii 
Da Krais Alvaschain erstreckt sich über s vordara Albulatal. Dia baida Dörfer Tüfakaschta und Alvaschain liggad im Talkessel. Mon, Stierva und Mutta sind uf da Terrassa am linka Talhang mit Nord-Ost-Laag. Vaz/Obervaz ligt uf am rächta Talhang und dia baida Frakziona Lenzerhaid und Valbella erstreckend sich über es Hochplateau nördlich vo Vaz/Obervaz.

Wirtschaft und Tourismus 
Da Krais Alvaschein isch hauptsächlich vom Tourismus prägt. Da bekanntischt Tourismusort isch d Lenzerhaid. Mit rund 220'000 Logiernächt pro Johr ghört dia Feriadestinazion zu da gröschta vo Graubünda.

Vo da rund 2'152 Beschäftigta sind 70,2 % im Dienstlaistigssektor tätig. 20,4 % schaffend im produzierenda Gwärb und nu 9,4 % i da Land- und Forschtwitschaft (Stand Dezember 2005).

Weblink 

 Websita vo da Gmaind Albula/Alvra
 Websita vo Mutta
 Websita vo da Gmaind Vaz/Obervaz
 Offizielli Websita vo da Feriaregion Lenzerhaid

Politischi Gliderig vom Kanton Graubünde